
ПРЕДЛОЖЕНИЕ

от българската общност в район Бристол, Обединено кралство Великобритания и Северна Ирландия

Относно: Разкриване на избирателна секция извън страната за произвеждане на предстоящите избори за Президент и Вицепрезидент

     Уважаеми дами и господа,
С настоящето писмо, ние, представители на българската общност в район Бристол, на основание чл.14, ал.3 от ИК, във връзка с чл.16, ал.1 от същия, отправяме официално предложение за разкриване на избирателна секция на територията на Бристол за предстоящия вот.

     Мотивираме нашето искане със следните мотиви:
1.Висока концентрация на български граждани: Районът на Бристол е дом на голяма и активна българска общност, което може да се види в официалните списъци на Великобритания.
2. Висока избирателна активност: Данните от изборите категорично доказват, че Бристол е генерирал стотици гласове, а на предходните избори гласуваха  над 1100 човека. 
Липсата на локална секция би лишила стотици наши сънародници от конституционалното им право на глас.
3. Транспортна свързаност: В Бристол се има изградена добра транспортна мрежа, с различни направления. 
4.Организационна готовност: Имаме събрани нужните 40 броя заявления за гласуване. Също така имаме хора с изграден дългогодишен опит в изборна комисия и сме готови да направим предложение за членове и резерви за комисията.
За нуждите на вота предлагаме помещение на подходяща локация, отговарящо на изискванията на ЦИК за пространство и сигурност.
Адрес на помещението:
Bristol Grand Hotel By Sunday, 
Broad St,
 Bristol 
BS1 2EL
5.Брой членове на СИК: В миналото в Бристол е имало 2 (два) броя секции, които бяха слети в 1-а (една). Сега бихме искали само 1-а (една) избирателна секция, но със 7-м (седем) членна комисия.

    Молим настоящото предложение да бъде разгледано, обсъдено и  взето предвид при изготвянето на Вашето мотивирано предложение до Централна избирателна комисия по реда на Изборния кодекс и да бъде публикувано незабавно на сайта на Посолството, като сме отворени за дискусия и действия по организиране на изборите.



